Държавен вестник, бр. 60, 2010 г., стр. 7

БРОЙ  60	
Д Ъ Р Ж А В Е Н  В Е С Т Н И К 	
СТР.  7  
отбелязване върху съответния носител на класи­
фицирана информация или чрез изпращане на 
последващо писмено уведомление. В този случай 
класифицираният материал се връща обратно 
на компетентния орган на страната източник.
(6) Класифицирани материали, маркирани 
с ниво на класификация за сигурност СТРОГО 
СЕКРЕТНО/DE IMPORTANŢĂ DEOSEBITĂ/
ТОР SECRET, не се унищожават. Те се връщат 
на компетентния орган на страната източник.
(7) В случай на кризисна ситуация, при 
която е невъзможно да се защитава и връща 
обратно класифицираната информация, създа­
дена или предадена по това споразумение, тя 
се унищожава незабавно. Страната получател 
уведомява във възможно най-кратки срокове 
компетентния орган на страната източник за 
унищожаването.
Член 8 
Класифицирани договори
(1) Класифицирани договори се сключват 
и изпълняват в съответствие с националното 
законодателство на всяка страна. При поискване 
компетентният орган на всяка страна предос­
тавя информация за това, дали предложеният 
контрагент има национално разрешение за 
достъп/удостоверение за сигурност, съответ­
но на изискваното ниво на класификация за 
сигурност. Ако предложеният контрагент не 
притежава разрешение за достъп/удостоверение 
за сигурност, компетентният орган на всяка 
страна може да поиска контрагентът да бъде 
проучен за издаване на разрешение за достъп/
удостоверение за сигурност.
(2) Неразделна част от всеки класифициран 
договор или договор с подизпълнител трябва 
да бъде т. нар. Анекс по сигурността. В този 
анекс контрагентът на страната източник уточ­
нява коя класифицирана информация ще бъде 
предоставена на или създадена от страната 
получател и кое съответно ниво на класифи­
кация за сигурност е било определено на тази 
информация.
(3) Задължението на контрагента да защи­
тава класифицираната информация във всички 
случаи се отнася най-малко до следното:
а) задължение на контрагента да разкрива 
класифицирана информация само на лице, което 
предварително е било проучено във връзка със 
съответните действия по класифициран договор, 
при спазване на принципа „необходимост да 
се знае“ и което е наето или ангажирано при 
изпълнението на класифицирания договор;
б) средствата, които ще бъдат използвани 
за пренасяне на класифицирана информация;
в) процедурите и механизмите за инфор­
миране относно промените, които могат да 
възникнат във връзка с класифицираната 
информация поради изменение на нивото на 
класификация за сигурност или отпадане на 
необходимостта от по-нататъшната є защита;
г) процедурата за одобрение на посещения­
та, достъпа или инспекциите от служители на 
една от страните до обектите на другата страна, 
свързани с класифицирания договор;
д) задължение да уведомява своевременно 
компетентния орган на контрагента за осъ­
ществен нерегламентиран достъп, за опит или 
подозрение за такъв достъп до класифицирана 
информация, свързана с договора;
е) използване на класифицирана информа­
ция, свързана с класифицирания договор, само 
за целите на предмета на класифицирания 
договор;
ж) стриктно спазване на процедурите за 
унищожаване на класифицирани материали;
з) предоставяне на класифицирана информа­
ция по класифициран договор на трета страна 
само с писмено съгласие на компетентния 
орган на страната източник.
(4) Необходимите мерки за защита на класи­
фицираната информация, както и процедурата 
за оценка и обезщетение на възможни загуби, 
причинени на контрагентите от нерегламен­
тиран достъп до класифицирана информация, 
следва да се регламентират детайлно в съот­
ветния класифициран договор.
Член 9
Посещения
(1) Експертите по сигурността от компетент­
ните органи могат да провеждат периодични 
срещи, на които да обсъждат процедурите за 
защита на класифицираната информация.
(2) Посетителите получават предварително 
разрешение от компетентния орган на държа­
вата домакин само ако им е разрешен достъп 
до класифицирана информация в съответствие 
с тяхното национално законодателство и ако 
им е необходим достъп до класифицирана ин­
формация или до обекти, където се създава, 
обработва или съхранява такава информация.
(3) Процедурите за осъществяване на по­
сещения трябва да бъдат съгласувани между 
компетентните органи.
(4) Искането за посещение съдържа следната 
информация:
а) име на посетителя, дата и място на раж­
дане, номер на паспорт (лична карта);
б) гражданство на посетителя;
в) заеманата от посетителя длъжност и 
наименование на организацията, която той 
представлява;
г) разрешение за достъп на посетителя до 
съответното ниво на класификация;
д) цел на посещението, предложената работна 
програма и планираните дати на посещението;
е) наименование на организациите и обек­
тите, които са предложени за посещение.
(5) Всяка страна гарантира защитата на 
личните данни на посетителите в съответствие 
с националното си законодателство.